અમદાવાદ- શનિવારે ભગવાન જગન્નાથ મંદિરેથી શહેરમાં નગરચર્યાએ આવનારાં ભગવાન જગન્નાથજી, ભાઇ બળભદ્ર અને બહેન સુભદ્રાની રથયાત્રાની ધામધૂમપૂર્વક તૈયારીઓ થઇ રહી છે. જગન્નાથ મંદિરના સંચાલકો, શહેરીજનો અને પોલિસતંત્ર પણ તડામાર તૈયારીઓમાં વ્યસ્ત છે. ત્યારે રથયાત્રાને લઇને મંદિર ટ્રસ્ટ દ્વારા વિશેષ જાણકારી ઉપલબ્ધ કરાવવામાં આવી હતી. ટ્રસ્ટી મહેન્દ્ર ઝાએ જણાવ્યું હતું કે, ભગવાન જગન્નાથ મંદિરમાં પહિન્દવિધિ થનારી છે જેમાં મુખ્યપ્રધાન વિજય રૂપાણી અને નાયબ મુખ્યપ્રધાન નિતીન પટેલ હાજર રહેશે.